Refugiat ucrainean, gest extrem pentru ca România să-i dea mai mulți bani
- Bianca Ion
- 18 mai 2024, 08:52
Un ucrainean a protestat, de vineri noaptea până sâmbătă dimineața, pe un stâlp telefonic lângă Capitală.
Un ucrainean, protestează lângă Capitală. Peste 10 ore de negocieri
Bărbatul ucrainean protestează de la înălțime. Acesta s-a urcat pe un stâlp de telecomunicații înalt de 30 de metri pentru a-și striga nemulțumirile. Mai mult, acesta amenință că își va face rău dacă nu vor fi găsite soluții pentru problemele sale.
În ciuda eforturilor depuse de autorități, bărbatul nu cedează și nu dorește să coboare. Negocierile sunt purtate de mai bine de zece ore între ucrainean și autoritățile române.
La fața locului se află mai multe ambulanțe, mascați, pompieri, dar și un negociator.
Ce solicită bărbatul care protestează lângă Capitală
Ucraineanul ar fi nemulțumit de traiul pe care îl are în România, potrivit Digi24. Acesta se plânge că nu are parte de suficient ajutor în țara noastă și că banii pe care îi primește nu îi ajung pentru a duce o viață liniștită.
Autoritățile depun în continuare eforturi pentru a-l convinge pe acesta să coboare de pe stâlpul de telecomunicații.